*Tudnivalók a 2022. április 3. napjára kitűzött országgyűlési képviselők általános választásával, és országos népszavazással kapcsolatban*

**Tisztelt Választópolgárok!**

**Az országgyűlési képviselők általános választásának (a továbbiakban: választás), és a Kormány által kezdeményezett országos népszavazásnak (a továbbiakban együtt: szavazás) az időpontja 2022. április 3., vasárnap.**

**A választáson az Országgyűlés 199 képviselőjének megválasztására kerül sor. 106 országgyűlési képviselőt egyéni választókerületben, míg 93 országgyűlési képviselőt országos listán választanak meg.** Az egyfordulós választáson az a jelölt szerez mandátumot, aki a legtöbb érvényesen leadott szavazatot kapta, függetlenül a megjelentek számától.

A magyarországi lakóhellyel rendelkező választópolgár egy egyéni választókerületi jelöltre és egy pártlistára szavazhat. A magyarországi lakóhellyel rendelkező, névjegyzékben nemzetiségi választópolgárként szereplő választópolgár egy egyéni választókerületi jelöltre és nemzetiségének listájára, ennek hiányában egy pártlistára szavazhat. A magyarországi lakóhellyel nem rendelkező választópolgár egy pártlistára szavazhat.

**Szavazatát csak személyesen adhatja le 6 órától 19.00 óráig a lakcíme szerinti szavazókörben (illetve átjelentkezés esetén a tartózkodási helye szerinti átjelentkezésre kijelölt szavazókörben), a szavazóhelyiség címét a választási értesítő tartalmazza.**

**Ugyanezen a napon, azaz 2022. április 3. napján négy kérdésben országos népszavazásra is sor kerül. A népszavazás a közvetlen demokrácia egyik eszköze. A népszavazás akkor érvényes, ha az összes választópolgár több mint fele érvényesen szavazott, és akkor eredményes, ha az érvényesen szavazók több mint fele az egyes kérdésekre azonos választ adott. A Kormány által kezdeményezett népszavazáson az alábbi kérdésekben foglalhatnak állás a választópolgárok:**

1. *Támogatja-e Ön, hogy kiskorú gyermekeknek köznevelési intézményben a szülő hozzájárulása nélkül szexuális irányultságokat bemutató foglalkozást tartsanak?*
2. *Támogatja-e Ön, hogy kiskorú gyermekek számára nemi átalakító kezeléseket népszerűsítsenek?*
3. *Támogatja-e Ön, hogy kiskorú gyermekeknek fejlődésüket befolyásoló szexuális médiatartalmakat korlátozások nélkül mutassanak be?*
4. *Támogatja-e Ön, hogy kiskorú gyermekeknek a nem megváltoztatását bemutató médiatartalmakat jelenítsenek meg?*

Gyálon a megszokott 18 szavazókör fog működni az alábbiak szerint:

|  |  |
| --- | --- |
| **Szavazókör száma** | **Szavazóhelyiség címe** |
| 1/2/3/4 | Ady Endre utca 20. (Ady Endre Általános Iskola) |
| 5/6/7/8/9/10 | Kossuth Lajos utca 48-52. (Zrínyi Miklós Általános Iskola) |
| 11/12/13 | Kőrösi út 118-120. (Arany János Közösségi Ház és Városi Könyvtár) |
| 14/15/16 | Bartók Béla utca 75. (Bartók Béla Általános Iskola) |
| 17/18 | Erdősor utca 65. (Érdi SZC Eötvös József Technikum) |

Városunkban minden szavazóhelyiség akadálymentesített módon megközelíthető. Átjelentkezők számára kijelölt szavazókör a 11. számú szavazókör.

Szavazni **kizárólag érvényes okmányok** bemutatásával lehet. A veszélyhelyzet ideje alatt lejárt, vagy lejáró okmányok érvényesek, így **2022. június 30. napjáig, azaz a szavazás napján érvényes az okmány, ha 2020. március 11-én vagy utána járt le.**

**Érvényes okmány bemutatása nélkül szavazni nem lehet, így fokozottan felhívjuk a választópolgárok figyelmét, hogy ellenőrizzék okmányaik érvényességét, és amennyiben azt tapasztalják, hogy okmányuk 2020. március 11. előtt lejárt, annak pótlásáról még a szavazás előtt gondoskodjanak.**

A választáson való részvétel feltétele tehát a **személyazonosságot és a személyi azonosítót vagy a lakcímet igazoló – fentiekben részletezettek szerinti – érvényes igazolványok** megléte.

A választópolgár a szavazólapok átvételét a szavazóköri névjegyzéken saját kezű aláírásával igazolja. Azt a választópolgárt, aki a szavazóköri névjegyzéket nem hajlandó aláírni, a szavazatszámláló bizottság visszautasítja, és nem gyakorolhatja választójogát.

Az országgyűlési választásokon Gyálon a cikk megírásakor az alábbi egyéni jelöltekre, illetve listákra lehet szavazni.

**Nyilvántartásba vett egyéni képviselő-jelöltek:**

* Balogh István / MEMO
* Iván Petra / MKKP
* Fricsovszky-Tóth Péter / DK-JOBBIK-MOMENTUM-MSZP-LMP-PÁRBESZÉD
* Szabóné Papp Klára / MI HAZÁNK
* Bocz Dániel / NORMÁLIS PÁRT
* Dr. Szűcs Lajos / FIDESZ-KDNP

**Nyilvántartásba vett országos pártlisták:**

* DK-JOBBIK-MOMENTUM-MSZP-LMP-PÁRBESZÉD
* NORMÁLIS PÁRT
* MKKP
* MEMO
* IMA
* MI HAZÁNK
* FIDESZ-KDNP

Az **átjelentkezéssel** szavazók a **saját egyéni országgyűlési képviselőjelöltjeikre** adhatják le szavazatukat, és nagyon fontos, hogy ők a választásra szolgáló **szavazólapjaikat** **betegyék** az erre a célra kapott **zöld borítékba** **és azt ragasszák is le**, mert ennek hiányában leadott szavazatok érvénytelen.

Érvényesen szavazni egyéni országgyűlési képviselőre csak a hivatalos szavazólapon szereplő jelöltre lehet, a jelölt neve melletti körbe tollal írt két, egymást metsző vonallal (pl. X vagy +). Országos pártlistára/nemzetiségi listára érvényesen szavazni csak a hivatalos szavazólapon szereplő listára lehet, a lista neve feletti körbe tollal írt két, egymást metsző vonallal (pl. X vagy +). A négy népszavazási kérdés egy szavazólapon fog szerepelni, és érvényesen szavazni csak a hivatalos szavazólapon szereplő kérdés melletti IGEN vagy a NEM válasz feletti körbe tollal írt két, egymást metsző vonallal (pl. X vagy +) lehet.

**Kérjük Önöket, hogy a koronavírus világjárvány miatt a szavazás napján érvényes védelmi intézkedéseket mind a szavazóhelyiségben történő sorban állás, mind a szavazás során tartsák be, védve ezzel a szavazatszámláló bizottsági tagok, a többi szavazó és saját egészségüket is! Ezen előírásokról a szavazóhelyiségek bejáratánál kapnak tájékoztatást!**

**Kérelmek benyújtása**

1. **ÁTJELENTKEZÉS: 2022.március 25. napján (pénteken) 16 óráig**

**Átjelentkezéssel** az a választópolgár szavazhat, aki a szavazás napján Magyarország területén, de a magyarországi lakcíme szerinti szavazókörtől eltérő helyen tartózkodik. A választópolgár **2022. március 25. napján 16 óráig** benyújtott átjelentkezési, vagy olyan mozgóurna kérelme alapján, melyben a kérelmező a lakcímétől eltérő szavazókörbe kér mozgóurnát – amelyet egyúttal – átjelentkezési kérelemként is kell kezelni, a választópolgárt a Helyi Választási Iroda (a továbbiakban: HVI) felveszi a település – átjelentkezők számára – kijelölt szavazókörének névjegyzékébe, ahol a választópolgár szavazni kíván (ezzel egyidejűleg törlésre kerül a lakcíme szerinti szavazókör névjegyzékéből). Az átjelentkezés visszavonható, annak levélben vagy elektronikus azonosítás nélkül elektronikusan 2022. március 25-án 16.00 óráig, személyesen vagy elektronikus azonosítással elektronikusan április 1-jén 16.00 óráig kell a HVI-hez megérkeznie.

<https://magyarorszag.hu/szuf_fooldal#ugyleiras,8add3a0a-d8b6-4eaa-84f1-fe0437fec15a%2Catjelentkezes_az_orszaggyulesi_valasztason_es_orszagos_nepszavazason>

1. **KÜLKÉPVISELETEN TÖRTÉNŐ SZAVAZÁS KÉRÉSE: 2022. március 25. napján (pénteken) 16 óráig**

**Külképviseleti névjegyzékbe** való felvételét **2022. március 25. napján 16 óráig** kérheti a választópolgár, ha a szavazás napján külföldön tartózkodik. Ebben az esetben külföldi magyar nagykövetségén vagy főkonzulátusán szavazhat. 2022. március 30. napján 16 óráig lehet kérni a külképviseleti névjegyzékből való törlést, ezen kérelem alapján a választópolgár visszakerül a lakcíme szerinti szavazókör névjegyzékébe, és lakcíme szerint szavazhat.

<https://magyarorszag.hu/szuf_fooldal#ugyleiras,9d3bf7d2-5cc1-42c3-8911-94ff0e83158d%2Ckulkepviseleti_nevjegyzekbe_vetel_az_orszaggyulesi_valasztason_es_orszagos_nepszavazason>

1. **MOZGÓURNA IGÉNYLÉSE: 2022. április 3. napján (vasárnap) 12 óráig**

**Mozgóurnát** igényelhet az a választópolgár, aki egészségi állapota, fogyatékossága, vagy fogvatartása miatt nem tud megjelenni a választás napján a szavazóhelyiségben. A kérelmet levélben vagy elektronikus azonosítás nélkül elektronikus úton március 30-án 16.00 óráig, míg személyesen vagy elektronikus azonosítással elektronikus úton április 1-jén 16.00 óráig, ezt követően a szavazás napján 12.00 óráig elektronikus azonosítással elektronikus úton a HVI-nél, vagy papír alapú kérelemmel a szavazatszámláló bizottságnál lehet benyújtani. A kérelemnek tartalmaznia kell a választópolgár nevét, személyi azonosítóját, születési helyét, és az okot, amely miatt mozgóurnát kér. A szavazókör területén a választópolgár a mozgóurnát a lakcímétől eltérő címre is kérheti.

<https://magyarorszag.hu/szuf_fooldal#ugyleiras,b8281c32-ec8e-428d-8776-0a62374e32d0%2Cmozgourna_igenylese_orszaggyulesi_valasztasra_es_orszagos_nepszavazasra>

A választással kapcsolatos kérdéseire a [www.valasztas.hu](http://www.valasztas.hu) oldalon találhat választ, illetve Gyál város hivatalos honlapján a <http://www.gyal.hu/valasztas/> menüpont alatt, illetve a Polgármesteri Hivatalban működő Helyi Választási Irodától is kérhet részletes felvilágosítást.

**2022. március 1.**

 **Rozgonyi Erik**

 **címzetes főjegyző, HVI vezető**